cyanic-selkie/wikianc huggingface dataset:
Nord Stream
Nord Stream 2
pienoiskuva|Nord Stream 2 Syksyllä 2015 Gazprom ja viisi eurooppalaista energiayhtiötä sopivat Nord Stream 2:n rakentamisesta. Sitä varten perustettiin New European Pipeline AG -projektiyhtiö, josta Gazprom omistaa 51 prosenttia ja muut yhtiöt kukin 9–10 prosenttia. Nord Stream 2 koostuu kahdesta putkesta, joiden kapasiteetti on 55 miljardia kuutiota kaasua vuodessa eli yhtä suuri kuin Nord Stream 1:llä. Putket oli tarkoitus ottaa käyttöön vuonna 2019. Hankkeen arvioitiin maksavan noin kymmenen miljardia euroa.
Syyskuussa 2021 Gazprom ilmoitti Nord Stream 2:n tulleen valmiiksi. Linja kulkee Venäjältä Leningradin alueen Jaaman piirin Narvanlahdelta Saksaan Lubminin kuntaan Greifswaldin kaupungin lähelle.
Kakkoslinja on rakennettu 12,2 m pitkistä teräsputkista, joiden sisähalkaisija on 1,153 m ja ulkohalkaisija enintään 1,4 m. Teräsputken seinämää on tarpeen mukaan neljää eri paksuutta välillä 26,8–41,0 mm. Teräsputki on pinnoitettu sisäpuolelta epoksipohjaisella materiaalilla kaasuvirtauksen parantamiseksi. Ullkopuoli on päällystetty polyeteenipinnoitteella korroosion estämiseksi. Ulkoisen polyeteenipinnoitteen päällä on putken vakauttamiseksi ja suojaamiseksi betonipinnoite, jonka paksuus vaihtelee 60 ja 110 mm välillä.
Alkestis
Tilanteen pelasti Herakles, joka matkallaan ryöstämään Diomedeen tammoja nautti murheenmurtaman Admetoksen vieraanvaraisuudesta. Kuultuaan Admetoksen tilanteesta hän astui Alkestiin hautaan ja kamppaili Thanatoksen kanssa niin kauan, että tämä suostui päästämään Alkestiin, ja niin Herakles toi Alkestiin mukanaan takaisin maan päälle.
Alkestis ja Admetos saivat pojan, Eumeloksen, joka johti sotajoukon Feraista taistelemaan Troijan sotaan, sekä tyttären, Perimelen.
Nord Stream
Nord Stream 2
Putki täytettiin 300 miljoonalla kuutiometrillä kaasua, mutta sitä ei koskaan otettu käyttöön. Helmikuussa 2022 Vladimir Putin lähetti sotajoukkoja Itä-Ukrainan separatistialueille. Tämä tulkittiin aggressioksi Ukrainaa kohtaan. Saksan liittokansleri Olaf Scholz ilmoitti, että Nord Stream 2 -kaasuputkihanke keskeytetään vastalauseena Venäjän toimille Ukrainassa. Scholzin mukaan Eurooppaa uhkasi sota. Yhdysvallat asetti kaasuputkiyhtiölle pakotteita. Muutamaa päivää myöhemmin Venäjä hyökkäsi Ukrainaan. Yhdysvaltojen pakotteiden seurauksena Nord Stream 2 AG ajautui maksukyvyttömyyteen ja yhtiön kaikki runsaat sata työntekijää irtisanottiin. Energiayhtiö Fortumin tytäryhtiö Uniper kertoi tekevänsä omasta rahoitusosuudestaan 987 miljoonan euron alaskirjauksen. Kaasuputkiyhtiö on velkasaneerauksessa vuoden 2023 tammikuuhun saakka.
Ulkomailla
Saksa rakensi Nord Stream -kaasuputket ja syvän energiariippuvuuden Venäjän kanssa, vaikka muun muassa Puola, Ukraina ja Yhdysvallat olivat sitä vastaan. Tästä syystä syksyllä 2022 itäisissä Euroopan unionin jäsenmaissa ja Ukrainassa oli vallalla syvä epäluottamus Saksaa kohtaan. Kun hanketta valmisteltiin, Kansainvälisen energiajärjestön ekonomisti Fatih Birol piti puolalaisten tapaan maata pitkin kulkevaa maakaasuputkea turvallisempana kuin meren pohjaan laskettavaa putkea.
Ruotsissa putkesta nousi kiista, kun osoittautui, että maakaasuputkea tukenut Ruotsin entinen pääministeri ja silloinen ulkoasiainministeri Carl Bildt oli saanut venäläisiä energiayhtiön optioita. Ruotsissa virisi myös keskustelu kansallisesta turvallisuudesta. Olihan maakaasuputken määrä kulkea Gotlannin itäpuolelta. Eläköitynyt ruotsalaisdiplomaatti Krister Wahlbäck esitti Helsingissä, että Ruotsin pitäisi tutkia ensiksi alue, jolle putkea ollaan vetämässä, koska esimerkiksi matalikoille Ruotsi voisi rakentaa tuulivoimaa merelle.
Mikäli maakaasuputki olisi tässä mielessä Ruotsin edun vastainen, voisi maa voinut viedä kiistaksi kehittyneen kysymyksen mahdollisesti Haagin kansainväliseen tuomioistuimeen.
Ukrainan entinen Saksan-suurlähettiläs Pavlo Klimkin arvosteli voimakkaasti, miten Saksa yritti hoitaa suhteitaan Venäjään. Nord Stream 2 -kaasuputkihankkeesta sovittiin vain runsas vuosi sen jälkeen, kun Venäjä oli miehittänyt Ukrainalta Krimin niemimaan ja aloittanut sodan Itä-Ukrainassa. Sen vuoksi Klimkin yritti pitää esillä hankkeen turvallisuusnäkökohtia. Hän arveli, että kun Nord Stream 2 on valmis, Putin hyökkää Ukrainaan. Klimkinin arvioita pidettiin liioiteltuina. Saksan Angela Merkel arvosteli Klimkiniä liian kärkevästä suhtautumisesta Nord Stream 2:een. Merkelin mukaan hanke oli puhtaasti taloudellinen, kun Klimkin piti sitä kohtalokkaana energia-ansana Saksalle.
Viron entinen presidentti Toomas Hendrik Ilves arvosteli Nord Stream -kaasuputkihanketta syksyllä 2022. Ilveksen arvostelu kohdistui Itä-Saksan turvallisuuspalvelu Stasin entisen, nykyisen Nord Stream AG:n toimitusjohtajan Matthias Warnigin salaiseen sitoumukseen Venäjän turvallisuuspalvelu FSB:n kanssa.
Hankkeen kannattajat
Vielä 2010-luvun taitteessa ja vuosikymmenen lopullakin monet Suomen johtavat poliitikot pitivät Nord Stream -kaasuputkia ympäristökysymyksenä ja kiistivät, että kyse olisi turvallisuuspolitiikasta. Suomalaispoliitikoista vahvimmat kytkökset hankkeeseen on ollut SDP:n entisellä pääministerillä Paavo Lipposella. Lipponen ryhtyi Nord Stream AG -yhtiön konsultiksi vain viikko sen jälkeen, kun Venäjä oli hyökännyt Georgiaan vuonna 2008. Hän totesi syksyllä 2009 Yleisradiolle, että putken turvallisuuskysymysten esiin nostaminen on ollut löysää ja perustelematonta puhetta. Lipponen ja hänen kolme entistä avustajaansa lobbasivat hanketta vuosien ajan. Keväällä 2022 Lipponen oli haluton ottamaan asiaan kantaa eikä räjähdyksenkään jälkeen vastannut Uuden Suomen haastattelupyyntöön. Vuonna 2022 hankkeen taustalla toimineet henkilöt saivat kovaa arvostelua osakseen. Esimerkiksi Sofi Oksanen vertasi taustahenkilöitä maanpettureiksi.
Lipposen konsulttiyhtiö Cosmopolis Oy on vuosien ajan tehnyt hyvää tulosta. Cosmopolis Oy oli konsultoimassa molempia Nord Stream -hankkeita. Sittemmin konsultointi päättyi. Vuonna 2021 Lipposen yritys teki ennätystuloksen 369 000 euron liikevaihdolla ja 229 000 euron voitolla. Liikevoittoprosentti oli 76. Ei tiedetä, kuinka iso osa rahoista tuli kaasuputkikonsultoinnista. Venäjän kaasuyhtiö, Nord Stream 2:n suurin omistaja Gazprom on kuitenkin ollut Cosmopolis Oy:n ainoa yhteistyökumppani, jonka asiakkuus jatkui keskeytyksettä ainakin vuoden 2022 kevääseen saakka. Vuosina 2007–2021 Cosmopolisille kertyi laskutettavaa lähes kolmen ja puolen miljoonan euron arvosta. Vuosina 2007–2021 Cosmopolisille kertyi laskutettavaa lähes kolmen ja puolen miljoonan euron arvosta. Yhtiö kerrytti 15 vuoden aikana 1,4 miljoonaa euroa liiketulosta, josta jäi verojen jälkeen voittoa 1,15 miljoonaa euroa. Saman ajanjakson aikana yrityksestä nostettiin osinkoja 49 500 euroa ja palkkaa 932 700 euroa. Cosmopolis Oy:llä oli vuoden 2022 lopussa kassavaroja 153 800 euroa ja osakkeita 559 800 euron edestä.
SDP:n Kansanedustaja Eero Heinäluoma puolestaan pilkkasi turvallisuusriskistä huolestuneita eduskunnassa sanoen: ”Näyttää siltä, että osa kuvittelee, että todellakin sieltä kaasuputkesta lähtee tulemaan suikkahattuisia, punatähtisiä, harmaapukuisia miehiä pyssyt kainalossa”. Myös presidentti Tarja Halonen sekä kokoomuksen Alexander Stubb ja keskustan Matti Vanhanen, Paula Lehtomäki, Mauri Pekkarinen ja Kimmo Tiilikainen pitivät hanketta vain ympäristökysymyksenä, ei turvallisuuspoliittisena asiana. Lisäksi Stubb totesi Eduskunnan keskustelussa lokakuussa 2009, että riippuvuuden kasvattaminen Suomen ja Venäjän välillä on hyvä asia ja että hanke on mahdollisuus syventää yhteistyötä Venäjän ja Euroopan unionin välillä. Hänen puoluetoverinsa puolustusministeri Jyri Häkämies oli sitä mieltä, että taloudellinen sidos on hyvä asia. Keskustan Juha Korkeaoja arvioi, että vaikutukset turvallisuuspolitiikkaan ovat pääsääntöisesti myönteisiä.
Eduskunnan ulkoasianvaliokunta linjasi vuonna 2007, että: ”Suomen osalta Nord Stream on ympäristökysymys”. Valiokunnan puheenjohtajana toimi silloin kansanedustaja kokoomuksen Pertti Salolainen. Myös nykyinen kokoomuksen puheenjohtaja Petteri Orpo kannatti hanketta ja piti sitä Euroopan turvallisuutta edistävänä. Nord Streamin ensimmäisestä putkesta päätettäessä Venäjä oli jo sotinut Georgiassa, ja toimittaja Anna Politkovskaja oli salamurhattu. Heinäluoma totesi lokakuussa 2022, että tuolloin ei nähty, että Venäjällä demokratian tilaa on asteittain kutistettu ja harvainvalta on nostanut päätään.
Hankkeen arvostelijat
Vuonna 2016 Ulkopoliittinen instituutti julkaisi raportin, jossa tarkasteltiin Venäjän ulkopolitiikan muutosta ja sen vaikutuksia Suomen lähialueilla muun muassa energiapolitiikassa ja Itämerellä. Karin mukaan moni poliitikko rusikoi Venäjä-raportin tai jätti sen lukematta. Karin mukaan se tuomittiin poliitikkojen keskuudessa vallitsevan Ei häiritä Venäjää -ajattelun vuoksi. Raportti ja instituutti saivat tuolloin kovaa arvostelua osakseen. Karin näkemys on, että raportti oli täysin oikeassa. Hänen mukaansa suomalaisten poliitikkojen haluttomuus uskoa asiantuntijatietoa voi johtua siitä, että osa Nord Streamia ajaneista poliitikoista on saanut siitä poliittista tai taloudellista etua. Kari viittaa mietintöön, jossa Euroopan unionin parlamentin erityisvaliokunta käsitteli ulkomaista sekaantumista Euroopan unionin päätöksentekoon ja toimintaan. Siinä parlamentti nosti entiset pääministerit Lipposen ja keskustan Esko Ahon esimerkeiksi eurooppalaisista poliitikoista, joita Venäjä ja Kiina ovat palkanneet edistämään etujaan. Lipponen konsultoi Nord Stream -hanketta, ja Aho meni vuonna 2016 Venäjän valtion puoliksi omistaman Sberbankin hallitukseen. Neljä viikkoa ennen Venäjän hyökkäystä Ukrainaan Aho puolusti työskentelyään Sberbankissa: ”Ei tätä voi tarkastella sellaisena kysymyksenä, että mitä yksilö tekee”. Hän tienasi Sberbank-työllään vuosien mittaan Talouselämä-lehden mukaan yli puoli miljoonaa euroa. pienoiskuva|250x250px|Tuulikki Ukkola (kok): "On se kumma, että yksikään ministeri ei sano sitä, että Itämerestä todellakin tulee sotilaspoliittinen ja turvallisuuspoliittinen räjähdyspiste. " Eniten hanketta vastusti turvallisuuspoliittiselta kannalta kokoomuksen kansanedustaja Tuulikki Ukkola, jonka näkemyksiä ei hyväksynyt esimerkiksi SDP:n Erkki Tuomioja.
Nord Stream 2 -kaasuputki­hankkeesta ei käyty ajankohtaiskeskustelua eduskunnassa, mutta kokoomuksen kansanedustaja Elina Valtonen teki kirjallisen kysymyksen hankkeen turvallisuuspoliittisesta ulottuvuudesta vuonna 2016 ja kysyi, aikooko hallitus tehdä turvallisuuspoliittisen analyysin hankkeesta. Silloinen pääministeri keskustan Juha Sipilä vastasi Valtoselle, että Suomi on suhtautunut hankkeeseen pääosin neutraalisti ja kaupallisena hankkeena. Sipilän hallitus antoi suostumuksensa Nord Stream 2 -kaasuputkien rakentamiselle vuonna 2018.
Kun Paavo Lipponen ja Venäjän ympäristöpolitiikan professori Veli-Pekka Tynkkynen olivat eduskunnan suuren valiokunnan kuultavina asiantuntijoina 7. marraskuuta 2018, Lipponen nöyryytti Tynkkystä kahvitauolla muiden poliitikkojen edessä. Tynkkynen oli tuolloin paikalla varoittamassa suurta valiokuntaa Nord Stream -hankkeen vaaroista. Tynkkynen kertoi, että Gazprom ei ole puhdas markkinatoimija, vaan sen toimiin vaikuttavat Putinin hallinnon poliittiset ja taloudelliset edut ja tavoitteet. Lokakuussa 2022 Tynkkynen muisteli julkisuudessa tapausta ja totesi, että hankkeelle oli tukea yhtä lailla kokoomuksesta ja keskustasta kuin sosiaalidemokraateistakin. Hän lisäsi, että kukaan ei puolustanut häntä Lipposen sanalliselta nöyryyttämiseltä tauolla.
Heinäluoma puolusti hanketta myöhemminkin, kun perussuomalaisten silloinen puheenjohtaja Jussi Halla-aho ja Heinäluoma ottivat yhteen kaasuputkihankkeesta Elinkeinoelämän keskusliitto EK:n eurovaalipaneelissa vuonna 2019. Heinäluoma hermostui Halla-ahon näkemyksistä.
Kansainvälisessä politiikassa
Joulukuussa 2019 Yhdysvaltain kongressi asetti pakotteita yrityksille, jotka toimittivat kaasuputkea. Syynä oli, että putki kongressin mukaan se lisäisi Venäjän vaikutusvaltaa Euroopassa.
Vuonna 2020 kokoomuksen europarlamentaarikko Henna Virkkunen vaati Nord Stream 2 -hankkeen pysäyttämistä ja vihreiden Ville Niinistö vaati Suomen valtiojohtoa arvioimaan uudelleen suhtautumista hankkeeseen Venäjän oppositiojohtaja Aleksei Navalnyin myrkytyksen jälkeen. Münchenin turvallisuuskonferenssissa vuonna 2019 Nord Stream 2 -kaasuputki nousi kuumaksi puheenaiheeksi. Erityisesti Yhdysvallat piti putkea Euroopan turvallisuuteen vaikuttavana hankkeena. Suomen tasavallan presidentti Sauli Niinistö torjui konferenssissa Yhdysvaltain varoitukset, joiden mukaan Nord Stream 2 olisi Venäjälle poliittisen vaikuttamisen väline Euroopassa. Myös Ukrainan presidentti Volodymyr Zelenskyi varoitti Niinistöä Nord Stream 2 -hankkeesta Niinistön Kiovan-vierailulla vuonna 2019.
Euroopan parlamentti hyväksyi 21. tammikuuta 2021 päätöslauselman, jossa esitettiin Nord Stream 2 -kaasuputkihankkeen pysäyttämistä. Kyseessä oli Euroopan unionin vastaveto Aleksei Navalnyin 17. tammikuuta 2021 tehdylle pidätykselle Moskovassa. Äänestyksessä europarlamentaarikot SDP:n Miapetra Kumpula-Natri ja Eero Heinäluoma sekä keskustan Mauri Pekkarinen äänestivät tyhjää.
Venäjän hyökkäys Ukrainaan
pienoiskuva|Nord Streamin kaasuvirtaus vuodesta 2019 vuoden 2022 kesällä alkaneeseen laskuun ja keskeytykseen saakka. Venäjän hyökättyä Ukrainaan Euroopan unioni ja Yhdysvallat pohtivat Venäjän raakaöljylle tuontikieltoa. Venäjän varapääministeri Aleksandr Novak uhkasi vastatoimena sulkea Nord Stream 1:n kaasuhanat. Yhdysvaltain presidentti Joe Biden uhkasi helmikuun 2022 alussa tekevänsä lopun Nord Stream 2 -kaasuputkesta, jos Venäjä hyökkää Ukrainaan.
Kesäkuussa 2022 Gazprom ilmoitti kaasutoimitusten Nord Stream 1 -kaasuputken kautta vähenevän huoltotöiden vuoksi. Saksan varakansleri Robert Habeck tulkitsi, että vähennys ei ollut tekninen vaan poliittinen päätös – presidentti Putinin taloudellisin keinoin tekemä hyökkäys. Kun toimitukset taukosivat kokonaan vuosittaisten huoltotöiden ajaksi, Saksan viranomaiset pelkäsivät, että putki suljettiin pysyvästi. Toimitukset jatkuivat tauon jälkeen, mutta vain 40 prosentin teholla entiseen nähden. Pian toimituksia laskettiin 20 prosenttiin, mitä saksalaiset pitivät tarkoituksellisena vahingontekona. Venäjän ympäristöpolitiikan professori Veli-Pekka Tynkkysen mukaan vähäiset toimitukset olivat Venäjän etu, koska ne ajoivat Saksan energiayhtiöitä taloudellisesti ahtaammalle ja toivat samalla Venäjälle tuloja, joilla rahoittaa sotaa Ukrainassa.
Elokuun lopussa maakaasun virta taukosi määräajaksi huoltotöiden vuoksi. Euroopassa varauduttiin siihen mahdollisuuteen, etteivät kaasutoimitukset palaudu ennalleen tauon jälkeen. Määräpäivän jälkeen Gazprom ilmoittikin 2. syyskuuta 2022 pitävänsä putken suljettuna turbiinin öljyvuodon vuoksi. Turbiinin valmistajan Siemens Energyn mukaan öljyvuodot eivät voi olla syynä putken toiminnan pysäyttämiseen. Kremlin tiedottaja Dmitri Peskov ilmoitti, että länsimaiden asettamat pakotteet estävät Nord Streamin osien huoltamisen, joten kaasuputki ei aukea, ennen kuin länsimaat hellittävät pakotteitaan. Euroopan komission edustajan mukaan Venäjä voisi halutessaan kiertää tekniset ongelmansa siirtämällä kaasua muita putkia pitkin, mutta niin se ei tee, mikä kertoo, että Venäjä käyttää kaasua aseena.
Goldman Sachsin analyytikot uskovat, että vähäisillä ja katkeilevilla toimituksillaan Gazprom pystyy heiluttamaan markkinahintoja ja ylläpitämään poliittista painetta Euroopassa.
Kesäkuun 2022 puolivälistä lähtien Venäjä on polttanut Nord Stream -kaasuputkeen kytköksissä olevalla Portovajan kompressoriasemalla maakaasua savuna ilmaan arviolta kymmenen miljoonan euron edestä joka päivä. Energiatekniikan professori Esa Vakkilaisen mukaan asemalla poltetaan ylijäämäkaasua, jota ei enää voida toimittaa Saksaan. Vakkilaisen mukaan kaasukenttä voitaisiin kyllä tarvittaessa sulkea tai ylimääräinen kaasu voitaisiin varastoida, mutta sen sijaan Venäjä polttaa kaasua muusta kuin teknisestä tai taloudellisesta syystä. Toimittaja Pekka Hakalan mukaan Portovajassa palaa saksalaislle tarkoitettu "viestituli", joka kertoo tulevan talven kylmyydestä.
Räjäytys
Nord Stream 1 -linjan vuoto loppui 2. lokakuuta. Nord Stream 2 -linjan vuodon kerrottiin jo loppuneen, mutta se jatkui vielä 3. lokakuuta.
Räjähdyksen syy
Vuotojen tulkittiin olevan sabotaasin seurausta. Sabotaasiin uskoivat muun muassa Nato, Naton pääsihteeri Jens Stoltenberg , Euroopan komission puheenjohtaja Ursula von der Leyen , Tanskan pääministeri Mette Frederiksen , Ruotsin pääministeri Magdalena Andersson , Puolan pääministeri Mateusz Morawiecki , Suomen pääministeri Sanna Marin ja Suomen ulkoministeri Pekka Haavisto.
Ruotsalaiset, tanskalaiset ja suomalaiset mittausasemat rekisteröivät alueella kaksi voimakasta vedenalaista ​​räjähdystä, ensimmäisen maanantaina 26. syyskuuta yöllä kello 2.03 ja toisen maanantai-iltana kello 19.04. Uppsalan yliopiston seismologian lehtorin Björn Lundin mukaan kyseessä ei ollut maanjäristys vaan räjähdys, mutta on mahdotonta sanoa, ovatko räjähdykset vuodon syy vai seuraus. Esitutkinnan jälkeen Ruotsin poliisi totesi, että paikalla oli tapahtunut räjähdyksiä ja piti sabotaasin suuntaan viittaavia epäilyjä vahvoina. Myös Tanskan poliisin mukaan putkissa havaitut vauriot olivat räjähdysten aiheuttamia. Säpon ja syyttäjäviranomaisen tutkimukset osoittivat, että putket räjäytettiin sabotaasitarkoituksessa. Paikalta löydettiin räjähdysaineiden jäämiä.
Räjähdykset olivat voimakkaita ja ne aiheuttivat laajoja vaurioita molempiin putkiin. Björn Lundin mukaan räjähdyksen aiheuttamiseen tarvittiin räjähdettä sellainen määrä, joka vastaisi 100–200 kiloa dynamiittia. Räjähteet on viety paikalle todennäköisimmin sukellusrobotilla.
Räjähdyksen seuraukset
Nord Stream 1 -linjaa tuhoutui kahden räjäytyspaikan välillä 248 metrin matkalta. Nord Stream 1 -putkiparin toisesta putkesta on revennyt irti 48 metrin mittainen, 96 tonnia painava pätkä, joka on siirtynyt 150 metrin päähän linjastaan ja taittunut keskeltä mutkalle. Putkilinjasta puuttuvan palan kohdalla merenpohjassa on kaksi räjähdyksistä syntynyttä, viisi metriä syvää kuoppaa.
Hitsaustekniikan asiantuntijan mukaan putket on mahdollista korjata. Itämeren hapettomat olosuhteet suojaavat putkia ruostumiselta. Raudan hitsaus veden alla on tavanomainen toimenpide. Korjaus ei kuitenkaan saa viipyä vuotta pidempään. Jollei vuotoja korjata nopeasti, suolavesi syövyttää putket käyttökelvottomiksi. Gasgrid Finlandin mukaan vuotavien putkien korjaus on mahdollista vasta sitten, kun putki on vuotanut tyhjiin. Korjauksen on arvioitu maksavan vähintään 500 miljoonaa dollaria.
Nord Stream 1 -putkessa olevan kaasun määräksi on laskettu 210 miljoonaa kuutiometriä eli 148 000 tonnia ja sen vuotaminen vastaisi 3,7 miljoonan tonnin hiilidioksidipäästöjä. Nord Stream 2 sisältää 300 miljoonaa m3 kaasua. Stavangerin yliopiston apulaisprofessori Mahmoud Khalifehin mukaan näin suuri määrä kaasua ei voi liueta mereen, vaan yli 90 % kaasusta päätyy ilmakehään. Ilmatieteen laitoksen apulaisprofessori Annalea Lohilan mukaan putkellinen metaania vastaa suuruudeltaan Suomen vuotuisia ihmisperäisiä metaanipäästöjä. Pahimmassa tapauksessa vuotavan kaasun määrä on 778 miljoonaa kuutiometriä eli puoli miljoonaa tonnia, mikä vastaa 14,6 miljoonan tonnin hiilidioksidipäästöjä. Joidenkin tutkijoiden mukaan putkista vuoti lopulta vain 70 000 tonnia metaania. Kyseessä on historian suurin yksittäinen metaanivuoto. Kuitenkin esimerkiksi öljy- ja kaasuyhtiöt päästävät ilmaan tahallisten ja tahattomien vuotojen kautta 82,5 miljoonaa tonnia metaania vuosittain, mikä vastaa kokonaista Nord Stream -vuotoa joka toinen päivä. Mikäli kaasu sytytettäisiin tuleen, se muuttuisi hiilidioksidiksi, joka olisi 80 kertaa heikompi kasvihuonekaasu kuin metaani.
Vuotavien putkien läheisyyteen on upotettu kemiallisia aseita. Suomen ympäristökeskuksen mukaan vuotojen vaikutus kemiallisiin aseisiin on todennäköisesti pieni, sillä upotetut aseet sijaitsevat useiden kilometrien päässä vuotopaikoista. Vaikutuksiin liittyy kuitenkin epävarmuutta. Keskus kertoi 1. lokakuuta 2022 jatkavansa asian selvittämistä yhdessä Helsingin yliopiston Kemiallisen aseen kieltosopimuksen instituutin kanssa. Bornholmin allas on tärkein yksittäinen kemiallisten aseiden upotusalue Itämeressä.
Iskun mahdollinen tekijä
Tekijä on voinut olla valtio tai siviilitoimija. Valtiolliseen toimijaan uskovat muiden muassa Supo, Pekka Haavisto ja Saksan talousministeri Robert Habeck.
Britannia
Venäjä ilmoitti olevansa tilanteesta huolestunut ja vaativansa asian nopeaa tutkintaa, ja väitti sitten Britanniaa syylliseksi räjäytyksiin.
Venäjä
Monet kuitenkin uskovat Venäjän itsensä olevan syyllinen vuotoihin. Venäjää pitävät todennäköisenä tekijänä muiden muassa Ulkopoliittisen instituutin tutkija Minna Ålander, sotatieteiden dosentti Ilmari Käihkö , Venäjän ympäristöpolitiikan professori Veli-Pekka Tynkkynen , energiamarkkinatutkija ja professori Lion Hirth , Norjan parlamentin puolustus- ja ulkoasiainvaliokunnan puheenjohtaja Ine Eriksen Søreide , Saksan talousministeri Robert Habeck ja Ukrainan presidentin neuvonantaja.
Yhdysvalloilla ei ole ollut esittää todisteita Venäjän hallituksen osallisuudesta iskuun. Ennen räjähdystä räjähdyspaikan läheisyydessä liikkui useita venäläisiä aluksia paikannuslaitteet suljettuina.
Venäjän mahdollinen motiivi
Venäjän motiivista esitettiin monenlaisia teorioita. Toimittaja Petja Pellin mukaan sabotaasin motiivina on voinut olla Venäjän halu vetää Euroopan huomiota muualle samalla, kun se on liittämässä neljää Ukrainan aluetta itseensä vilpillisten kansanäänestysten avulla. Hybridi­osaamis­keskuksen tutkimusjohtaja Hanna Smithin mukaan putkivaurioiden varjolla Venäjä pystyy nostamaan muihin maihin toimittamansa kaasun hintaa ja näin lihottamaan sotakassaansa. Energiakysymyksiin erikoistuneen professorin Peter Lundin mukaan Venäjä saattaa käyttää räjähdystä verukkeena siirtää laivastonsa strategisesti parempiin asemiin valvomaan meriliikennettä Itämerellä. Helsingin Sanomain ulkomaan­toimittaja Pekka Hakalan mukaan tarkoitus olisi ”šokki­lamaannutus”, joka vie vastustajan taistelutahdon. Jean Monnet -professori Pami Aallon mukaan kyseessä voisi olla joko kostoisku Nord Stream -hankkeessa mukana oleviin länsimaisiin yrityksiin ja niihin sidoksissa oleviin isäntävaltioihin – tai isku Saksan huoltovarmuuteen ja poliittiseen tasapainoon.
Ulkopoliittisen instituutin johtaja Mika Aaltolan mukaan Venäjä pyrkii eskaloimaan sotaa, mutta koska se ei voi käyttää siihen sotilaita, jotka ovat kiinni Ukrainan sodassa, se käyttää muita konsteja. Hanna Smithin mukaan eskaloimalla Venäjä pyrkii puristamaan lännestä haluamiaan reaktioita ja lopputuloksia. Ulkopoliittisen instituutin tutkimus­johtaja Mikael Wigellin mukaan tarkoitus voisi olla viestittää Euroopalle, että Venäjällä on kyky aiheuttaa merkittävää vahinkoa Pohjanmeren putkistoille ja datakaapeleille, ja tätä kautta horjuttaa Euroopan unionin Venäjälle asettamia pakotteita ja Ukrainalle antamaa tukea. Helsingin yliopiston Aleksanteri-instituutin Venäjän ympäristöpolitiikan professori Veli-Pekka Tynkkysen mukaan putkiaan sabotoimalla Venäjä pyrkii osoittamaan kykynsä tehdä vahinkoa ja pelottelemaan näin Eurooppaa. Euroopan hybridiuhkien torjunnan osaamiskeskuksen (CoE) kansainvälisten suhteiden johtaja Rasmus Hindrenin mukaan mahdollinen motiivi on vastustajan reaktioiden testaaminen tai useiden syiden yhdistelmä.
Ukraina
Tiedustelualan toimijoiden todistamattomien väitteiden mukaan putket räjäytti riippumaton, Vladimir Putinia vastustava ja Ukrainaa kannattava ryhmä, joka koostui joko Venäjän tai Ukrainan kansalaisista. Useita kuukausia ennen räjähdystä Yhdysvaltain hallitukselle tihkui tietoja salaisesta sukellusoperaatiosta, jota suunnitteli Ukrainan armeijan johto presidentin tietämättä. Yhdysvaltain tiedustelupalvelu CIA varoitti Ukrainaa olemaan räjäyttämättä kaasuputkea kesäkuussa, ja räjäytys peruttiin, mutta syyskuussa räjäytys kuitenkin toteutettiin suunnitelman mukaan. Hollannin armeijan tiedustelupalvelu MIVD:n keräämien tietojen mukaan suunnitelmasta oli vastuussa Ukrainan asevoimien komentaja Valeri Zalužnyi.
Saksalaisten medioiden yhteistutkimuksen mukaan väärennetyillä passeilla liikkuneet viisi miestä ja yksi nainen – kaksi sukeltajaa, kaksi avustajaa, lääkäri ja kapteeni – lähtivät vuokratulla veneellä Rostockista 6. syyskuuta ja veivät räjähteet paikalle. Heidän veneensä oli Andromeda, Bavaria C50 -merkkinen, 15 metriä pitkä purjevene. Räjähteiden jäämiä löytyi myöhemmin veneen matkustamon pöydältä. Ukrainan hallintoon yhteydessä olevien ryhmien uskotaan aiemminkin suorittaneen sabotaasi-iskuja Venäjää vastaan. Ukrainan halitus ja armeija kuitenkin kiistävät väitteen, että niillä olisi tekemistä Nord Streamin iskun kanssa.
Laskeutuminen 80 metrin syvyyteen olisi edellyttänyt sukeltajilta poikkeuksellisia taitoja, useita sukelluksia, helium–happi-kaasusäiliöiden käyttöä sekä painekammion kuljettamista paikalle. Joidenkin asiantuntijoiden mukaan räjähteitä olisi tarvittu jopa 2 000 kg. Viranomaiset uskovat, ettei Andromeda ollut ainoa paikalla ollut vene, tai että se oli paikalla vain hämäyksen vuoksi.
Jack Teixeiran Yhdysvaltain tiedustelulta Discord-palveluun vuotamien dokumenttien mukaan Yhdysvallat tiesi Ukrainan suunnitelmasta Nord Stream -kaasuputkien sabotoimiseksi jo kolme kuukautta ennen tapahtunutta hyökkäystä. Osalliset raportoivat suoraan Ukrainan asevoimien Valeri Zalužnyille. Suunnitelman oli saanut selville nimeämätön eurooppalainen tiedustelupalvelu, joka jakoi tiedot CIA:lle kesäkuussa 2022. Myöhemmin Air National Guardissa palvellut Teixeira jakoi salaisia papereita kavereilleen pelipalvelussa. Washington Postin lähteiden mukaan CIA jakoi sitten tiedon Saksan tiedustelupalvelulle ja muille eurooppalaisille.
Ukrainan mahdollinen motiivi
Putken räjäytyksestä on Ukrainalle etua: nyt venäläisten yhtiöiden täytyy edelleen maksaa Ukrainalle kaasun siirrosta miljardin dollarin kauttakulkumaksut vuosittain; Venäjä ei pysty halvan kaasun avulla houkuttelemaan Saksaa irtautumaan liittolaisistaan; ja lisäksi Venäjälle koituu putken korjauksesta suuret kustannukset. Toisaalta Ukrainan osallisuus energian hintoja nostaneeseen kaasuputki-iskuun vaikuttaisi kielteisesti Saksan Ukrainalle antamaan tukeen.
Vastustus
thumb|Nord Stream -kaasuputkilinjan putkia varastoituna [[Kotka (kaupunki)|Kotkan Mussalon satama-alueella.]] Baltialaiset ja puolalaiset ovat esittäneet putkea vastaan kritiikkiä pitäen sitä ympäristönsuojelullisesti kyseenalaisena, jopa vaarallisena. Viron oikeistolaisen Isänmaaliitto-hallituspuolueen puheenjohtaja Tonis Lukas pitää venäläis-saksalaista merenalaista maakaasuputkea iskuna Euroopan unionin kasvoille.
Eesti Päevalehtessä Tarton yliopiston oikeusinstituutin rehtori Heiki Lindpere, kansanedustaja Igor Gräzin, entinen pääministeri Juhan Parts ja Tallinnan entinen kaupunginjohtaja Hardo Aasmäe vaativat 27. joulukuuta 2005 Suomelta aluevesirajan laajentamista todeten, että mikäli Virokin tekisi näin, olisi mahdollista estää maakaasuputken rakentaminen Viipurista. Virolla on velvollisuus ilmoittaa Suomelle aluevesirajansa laajentamisesta 12 kuukautta etukäteen, mutta nopeampikin käsittely on mahdollista, mikäli parlamentit suostuvat siihen. Maat sopivat aluevesirajasta vuonna 1993, mutta jättivät keskelle Suomenlahtea tilaa kansainväliseen käyttöön.
Saksan ja Venäjän riippumattomuus
thumb|Venäläinen postimerkki vuodelta 2012 Nord Stream -kaasuputken valmistumisen kunniaksi pienoiskuva|[[Dmitri Medvedev juhlistaa Nord Stream -putken asennustöiden alkamista vuonna 2010]] Saksa ja Venäjä puolestaan laskevat säästävänsä mahdolliset Virolle, Latvialle, Liettualle tai Puolalle kokonaan maanpäällisestä putkesta koituvat transitomaksut. Gazprom vakuuttaa vedenalaisen putken olevan ekologiset vaatimukset täyttävä. Saksan liittotasavallan entinen liittokansleri Gerhard Schröder edisti pohjoiseurooppalaista maakaasuputkea liittokanslerina ollessaan, ja hänestä tulee yhtiön hallintoneuvoston puheenjohtaja 1,5 miljoonan euron vuosipalkalla.
Ekologisia perusteluja
Ruotsin pääministeri Göran Persson (sd) sanoi Itämeren maiden yhteistyökokouksen yhteydessä Visbyssä, että kaasuputki on vaarallinen hanke, koska se uhkaa kaiken päätteeksi nostaa vielä Itämeren pohjaan upotetut myrkyt esiin. Perssonin mukaan kaasuputken suunnittelijat ovat valinneet linjauksen, jonka matkalla Itämeren pohjakerroksissa makaa miinoja, myrkkyjä ja muuta upotettua ympäristöjätettä. "Putken rakentaminen uhkaa johtaa ympäristötuhoon kaikkien niiden ympäristöongelmien lisäksi, joista Itämeri kärsii", hän sanoi. Perssonin mukaan Suomi ja Ruotsi tekivät yhteistyötä punnitakseen hankkeen perusteellisesti ympäristön näkökulmasta.
Suomen kannanottoja
Suomen pääministerin Matti Vanhasen (kesk) mukaan Ruotsin tavoin myös Suomi päättää jatkossa, tukeeko se Venäjän ja Saksan maakaasuputkihanketta.
More Monsters and Sprites
More Monsters and Sprites on yhdysvaltalaisen elektronista musiikkia tekevän Skrillexin kolmas EP julkaisu. Se julkaistiin 7. kesäkuuta 2011.
Hermo
Hermo on hermosolujen (neuronien) viejähaarakkeista (aksoneista) ja tuojahaarakkeista (dendriiteistä) sekä sidekudoksesta koostuva rakenne, joka mahdollistaa hermoimpulssien siirtymisen elimistössä. Varsinainen hermo muodostuu aksonien eli hermosyiden muodostamista hermosyykimpuista. Hermot voivat olla metrinkin mittaisia ja suurimmat hermot erottuvat jopa paljaalla silmällä. Hermoja kulkee kaikkialla elimistössä ja suurin osa soluista on jollakin tavalla yhteydessä ainakin yhteen hermoon.
Selkäydinhermot
Selkäydinhermoja on ihmisellä 31 paria. Ne alkavat selkäytimestä kahtena haarana ja yhdistyvät varsinaiseksi selkäydinhermoksi tullessaan ulos selkänikamien välistä.
Aivohermot
Aivohermoja on yhteensä 12 paria ja niistä suurin osa risteytyy puolelta toiselle siten, että oikea aivopuolisko saa tietoa ja hermottaa vasenta puolta elimistöstä. Vasen aivopuolisko vastaavasti hermottaa oikeaa puolta elimistöä.
Liam Aylward
Liam Aylward (s. 27. syyskuuta 1952) on irlantilainen Fianna Fáilin poliitikko. Hän toimi vuosina 2004–2014 Euroopan parlamentissa sen Unioni kansakuntien Euroopan puolesta -ryhmän jäsenenä. Hän syntyi Kilkennyn kreivikunnassa ja istui vuosina 1977–2007 Dáil Éireannissa.
Vektoripiirianalysaattori
Vektoripiirianalysaattori (myös piirianalysaattori) on elektroniikan ja radiotekniikan mittalaite, jolla mitataan suurtaajuuspiirien vahvistus - ja vaihekäyttäytymistä (S-parametrejä). Tutkittava piiri on kaksiporttinen (tulo ja lähtö). Laite näyttää yleensä halutussa esitysmuodossa tutkittavan piirin (esim. vahvistin tai suodatin) vahvistuksen / vaimennuksen ja vaihesiirron.
Pan (kuu)
Pan on Saturnuksen sisin kuu. Sen löysi Mark R. Showalter vuonna 1990 Voyager 2 -avaruusluotaimen ottamista kuvista. Se sai väliaikaisen nimen S/1981 S 13, koska löytöön johtaneet kuvat olivat vuodelta 1981. Kuu sai nimen Pan 16. syyskuuta 1991 ja sillä on myös nimi Saturn XVIII.
Dartford
Dartford on noin asukkaan kaupunkipiiri (borough) Kentin kreivikunnassa, Kaakkois-Englannissa. Se sijaitsee Suur-Lontoon itäreunalla Thamesin etelärannalla. Kaupunkipiiriin kuuluu yhteensä kahdeksan kuntaa (civil parish) sekä niin ikään Dartfordina tunnettu keskuskaupunki. Keskuskaupungilla ei ole omaa kunnanvaltuustoa (unparished area), vaan sen hallinnosta vastaa Dartford Borough Council.
Dartfordin keskusta sijaitsee laaksossa, jonka läpi virtaa Darentjoki. Dartford on tärkeä rautateiden solmukohta.
Dartfordista tuli keskiajalla kauppala. Vuonna 1801 kaupungin asukasluku oli noin. Nykyisin kaupungista käydään suurin joukoin Suur-Lontoossa töissä.
Dartfordin yhteistyökaupunkeja ovat saksalainen Hanau, alankomaalainen Capelle aan den IJssel, Viron pääkaupunki Tallinna ja ranskalainen Gravelines.
Pan (täsmennyssivu)
Pan tai PAN voi viitata seuraaviin asioihin:
Blessed Ravings
Blessed Ravings on Kyyria-yhtyeen ensimmäinen täyspitkä albumi vuodelta 1994. Levy äänitettiin Helsingissä. Tuottajana Kyyria. Levy julkaistiin uudelleen remasteroituna versiona 1998 ., jolloin levylle lisättiin lähes kaikki Kyyrian siihen mennessä vain singleillä julkaistut kappaleet.
Muut
Kappale "Only Eyes Behind" julkaistiin myös kokoelmalevyllä Metal Rock Cavalcade 1.
Kun lähdet armeijaan
Kun lähdet armeijaan on Raul Reimanin sanoittama suomenkielinen käännöskappale Bolland & Bolland -duon kappaleesta "You're In The Army Now". Suomenkielisen version levytti Meiju Suvas vuonna 1983.
Pate Mustajärven versio
Pate Mustajärvi teki kappaleesta oman versionsa vuonna 2003. Hänen levytyksensä on Jani Viitasen avulla sovitukseltaan raskaampi hard rock -versio. Taustayhtyeenä singlellä soittaa Normaalijätkät (Eppu Normaalista tutut basisti Sami Ruusukallio, rumpali Aku Syrjä ja kitaristi Juha Torvinen). Mustajärvi on esittänyt kappaletta myös Popeda-yhtyeensä keikoilla.
Francisco Pizarro
Francisco Pizarro (n. 1475 Trujillo, Extremadura, Espanja – 26. kesäkuuta 1541 Peru) oli espanjalainen konkistadori.
Pizarro purjehti vuonna 1502 palvelemaan Espanjan etuvartioasemalle Hispaniolan saarelle. Myöhemmin hänestä tuli Panaman kaupungin pormestari. Kuultuaan tarinoita kullasta Pizarro ryhtyi tutkimaan Etelä-Amerikan länsirannikkoa. Hän löysi rikkaan inkavaltakunnan ja valloitti sen pienellä sotajoukollaan. Hän jäi Peruun vakauttamaan espanjalaisten valtaa ja perusti Liman kaupungin, missä hän sai myös surmansa.
Varhaisvaiheet
Francisco Pizarro syntyi noin vuonna 1475 köyhään perheeseen Trujillossa, Espanjan Extremadurassa. Hänen isänsä Gonzalo oli armeijan upseeri ja äitinsä Francisca palvelijatar. He eivät olleet naimisissa. Pizarron velipuolet Hernando, Gonzalo ja Juan osallistuivat myöhemmin veljensä rinnalla inkavaltakunnan valloitukseen.
Pizarron nuoruusvuosista ei tiedetä paljoa, mutta hänen uskotaan kasvaneen äitinsä vanhempien hoivissa. Hän ei saanut hyvää koulutusta eikä oppinut lukemaan. Hän työskenteli sikopaimenena.
Teini-ikäisenä Pizarro liittyi Espanjan laivastoon. Hän soti Italiassa Espanjan riveissä Ranskaa vastaan ja sai mainetta urheana nuorukaisena.
Kasku
Kasku ja sutkautus tarkoittavat hauskaa kertomusta. Kaskun ja vitsin karkea ero on siinä, että kasku on sijoitettu todelliseen aikakauteen ja siinä esiintyvät usein todelliset, tunnetut henkilöt, kun taas vitsissä tapahtumapaikkaa ja -aikaa ei määritellä tarkasti ja henkilöt ovat keksittyjä karikatyyrejä. Suomessa suosittu kaskuissa esiintyvä henkilö on esimerkiksi presidentti Urho Kekkonen.
Francisco Pizarro
Uudisasukkaana Etelä-Amerikassa
Pizarro purjehti vuonna 1502 Atlantin yli Hispaniolan saarelle Karibialle, missä hän palveli muutaman vuoden ajan Espanjan etuvartioasemalla. Hän liittyi vuonna 1510 Alonso de Ojedan johtamaan 300 uudisasukkaan joukkoon, joka lähti Etelä-Amerikkaan. Joukko perusti nykyisen Kolumbian alueelle San Sebastiánin siirtokunnan. Ojedan palattua Hispaniolaan hakemaan varusteita Pizarro jätettiin vastaamaan siirtokunnasta. Kolmestasadasta siirtokuntalaisesta 200 kuoli tauteihin, nälkään ja alkuasukkaiden hyökkäyksiin.
Kasku
Aiemmin kasku oli yleensä humoristinen lyhyt tai lyhyehkö kertomus, herjaus tai sanaleikki. Sutkautus taas oli pikemminkin tilannehuumoria tai kielellisen nokkeluuden osoitus. Rajaa näiden välille on kuitenkin usein mahdotonta vetää. Kaskut leviävät suullisesti, ja jotkin ovat säilyneet osana nykyaikaista urbaania vitsikulttuuria. Niiden lisäksi vanha kansa tunsi pitkiäkin humoristisia kertomuksia, kuten tarinoita hölmöläisistä.
Francisco Pizarro
Panamassa
Jätettyään San Sebastiánin Pizarron ryhmä perusti Urabánlahden rannikolle Santa María la Antigua del Dariénin siirtokunnan, jonka johtajaksi tuli Vasco Núñez de Balboa. Pizarro oli Balboan kakkosmiehenä, kun he marssivat vuonna 1513 Panaman halki 70 kilometrin matkan Tyynenmeren rannikolle ensimmäisinä eurooppalaisina. Miehet olivat kuulleet tarinoita kullasta ja suuresta merestä, jonka yli voisi ehkä purjehtia Itä-Intian saarille.
Pizarrosta tuli vuonna 1514 Panaman kuvernööri Pedrarias Dávilan alainen. Viisi vuotta myöhemmin Pizarro sai määräyksen pidättää Balboa, joka oli Dávilan kilpailija. Balboa pidätettiin ja myöhemmin teloitettiin. Pizarrosta tuli vähitellen varakas ja tärkeä mies Uudessa maailmassa, ja hänestä tuli moneksi vuodeksi Panaman kaupungin pormestari.
Ensimmäiset tutkimusmatkat Peruun
Pizarro oli kuullut panamalaisilta intiaaneilta, että etelässä oli maa, jossa oli paljon kultaa. Hän lähti marraskuussa 1524 sotilas Diego de Almagron ja pappi Hernando de Luquen kanssa rahoittamallaan ja johtamallaan retkikunnalla ensimmäiselle purjehdukselleen kohti kultamaita. Mukana oli 114 miestä ja neljä hevosta. Retkikunta purjehti etelään nykyisen Kolumbian rannikolle. Sadekauden takia matkanteko oli raskasta, ja myös taudit verottivat miehiä. Kolumbiassa espanjalaiset löysivät vain suota, tiheää metsää ja tyhjiä kyliä, joiden asukkaat olivat paenneet nähdessään espanjalaisten laivat. He löysivät myös vaatimattomia määriä kultaesineitä, mikä rohkaisi Pizarroa alkamaan valmistella uutta retkeä suuremmalla miehistöllä.
Toisen kerran Pizarro etsi kultaa Peruksi nimeämästään maasta vuosina 1526–1528. Retkikuntaan kuului kaksi laivaa, 160 miestä ja muutama hevonen. Pizarro purjehti kauemmas etelään kuin yksikään espanjalainen aikaisemmin. Hän löysi taas kultaa ja kuuli intiaaneilta tarinoita suuresta kultaisesta kaupungista vuorilla. Intiaanit olivat tällä kertaa koko matkan ajan espanjalaisia kohtaan ystävällisiä. Panaman kuvernööri kutsui Pizarron takaisin, mutta tämä päätti jäädä toistaiseksi Peruun 13 miehen kanssa tutkimaan rannikkoa ja etsimään rikkauksia. Pizarro kävi lopulta aina nykyisen Perun pohjoisrannikolla asti ja näki laivaltaan inkojen rakentamia teitä sekä kuuli tarinoita suuresta ja rikkaasta kuninkaasta. Pizarro otti paluumatkalle mukaan muutaman intiaanin, kultaa ja laamoja.
Inkavaltakunnan valloitus
thumb|Pizarron reitti inkavaltakunnan pääkaupunki Cuzcoon (alh. oik.) vuonna 1531.
Koska Panaman kuvernööri Dávila ei sallinut Pizarron jatkaa tutkimusmatkailuaan, Pizarro palasi Espanjaan vuonna 1528. Hän anoi kuningas Kaarle V:ltä lupaa palata tutkimaan Perua ja valloittamaan sen. Kuningas teki Pizarrosta Panaman eteläpuolella sijainneen Uuden-Kastilian kuvernöörin ja komentajan. Pizarro palasi Panamaan vuonna 1530 ja lähti kohti Perua tammikuussa 1531. Hänellä oli kolme laivaa, 180 miestä ja 37 hevosta. Laivat ankkuroituivat Perun rannikolle paikkaan, jolle Pizarro antoi nimeksi San Miguel.
Tiedustelija Hernando de Soto sai selville, että Perussa oli käynnissä inkavaltakunnan sisällissota. Pizarro ratsasti sotajoukkonsa kanssa vuorille ja sai inkojen kuninkaan Atahualpan neuvotteluihin marraskuussa 1531. Kun kuningas ei suostunut kääntymään kristinuskoon, espanjalaiset vangitsivat hänet. He saivat kuninkaasta suuret kultalunnaat mutta surmasivat tämän siitä huolimatta vuonna 1533. Espanjalaiset valloittivat ja ryöstivät inkojen pääkaupunki Cuzcon ja orjuuttivat henkiin jääneet inkat.
Viimeiset vuodet
Pizarro jäi Cuzcoon vakauttamaan espanjalaisten valtaa. Hän vangitsi ja teloitutti kilpailijansa Almagron vuonna 1538. Pizarro jatkoi tutkimusmatkojaan ja perusti Liman kaupungin. Almagron kannattajat surmasivat hänet Limassa 26. kesäkuuta 1541.
Kuoleman jälkeen
Pizarro haudattiin Limaan, jossa hänen muumionsa on näytteillä katedraalissa. Pizarrolla oli neljä lasta kolmen eri naisen kanssa. Pizarron veljistä Juan kuoli taistelussa inkoja vastaan, Hernando vangittiin Espanjassa 20 vuodeksi osallisuudestaan Almagron surmaan, ja Gonzalo teloitettiin vuonna 1548 kapinan johtamisesta Perussa Espanjaa vastaan.
Kagerō-luokka
Kagerō-luokka oli keisarillisen Japanin laivaston 18 hävittäjän muodostama alusluokka toisessa maailmansodassa. Luokkaa pidetään usein Japanin laivaston parhaimpina, koska niillä oli hyvä nopeus, tulivoima, toimintasäde ja vakaus. Valmistumisensa aikaan luokan alukset olivat maailman huippuluokkaa, ainoastaan tutkan ja kaikuluotaimen puute heikensivät kokonaisuutta.
Tausta ja vaatimukset
Japanin irtauduttua vuonna 1937 Lontoon laivastosopimuksesta, maa kykeni hyödyntämään kaiken hävittäjistä kerätyn suunnittelukokemuksen, jonka se oli saanut Erikoisluokasta Asashio-luokan hävittäjiin. Nyt maa suunnitteli alusluokkaa, joka vastaisi täydellisesti keisarillisen laivaston strategisia ja taktisia tarpeita ilman tonnistorajoitusta. Aluksille määritettiin neljä tavoitetta :
Alchemy
Alchemy on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona.
Kagerō-luokka
Suunnittelu
Suunnittelussa jouduttiin kuitenkin tekemään kompromisseja ja lopulta hyväksyttiin 25 solmun huippunopeus riittäväksi. Alusten suunnittelussa kiinnitettiin suurta huomiota vakauteen, jolloin alusten leveyttä kasvatettiin 45 senttimetrillä ja uppouma kasvoi vastaavasti. Alusten siltarakenteet olivat vaatimattomat ja hitsausta käytettiin runsaasti kansi- ja sisärakenteissa. Alusten rungonverhoilu oli kuitenkin pultattu. Rungon muotoa oli muutettu varsinkin perästä, jotta työntövastusta saataisiin vähennettyä.
Luokan aluksista 15 sai tilausvaltuudet vuoden 1937 laivasto-ohjelmassa ja kolme muuta vuoden 1939 laivasto-ohjelmassa.
Propulsio
Alusten voimanlähde oli kehittyneempi, kevennetty ja tehokkaampi kuin aikaisemmissa luokissa. Voimanlähde tuotti 52 000 hevosvoimaa. Se koostui kolmesta kattilasta, joihin oli asennettu ilman esilämmittimet ja ne oli asennettu kolmeen erilliseen tilaan. Etummainen ja keskimmäinen kattilahuone oli liitetty etummaiseen savuhormiin. Alusten kattiloihin oli kytketty kaksi turbiinia, jotka oli asennettu rinnakkain turbiinihuoneeseen. Tarvittava polttoaine oli varastoitu kaksoispohjaan ja suureen polttoainevarastoon etummaisen kattilahuoneen etupuolelle.
Aseistus
Alusten pääaseena olivat 127 mm/50 tyypin 3 tykit, jotka oli asennettu kaksoistykkitorneihin mallia C, jotka mahdollistivat jopa 55 asteen korotuskulman. Tykkitorni numero 3 ampui taaimmaisen tornin ylitse. Aluksilla oli kahdeksan 24 tuuman tyypin 93 torpedoputkea asennettuna kahteen neljän putken ryhmään. Torpedoiden latausjärjestelyt oli parannettu aiemmista luokista. Ilma- ja sukellusveneentorjuntavarustus oli vastaava kuin aiemmissa luokissa.
Muutostyöt
Kuten suurimmassa osassa muissakin ennen toista maailmansotaa valmistetuissa hävittäjiä, olivat Kagerō-luokan laivatkin lähes täysin aseettomia sukellusveneitä ja lentokoneita vastaan. Ilmatorjunta-aseistusta parannettiin vuonna 1943 asentamalla kaksiputkinen 25 millimetrin jalustalle sillan eteen ja aluksille vaihdettiin kaksiputkiset 25 millimetrin tykit takimmaisen savuhormin sivuilta kolmiputkisiin. Vuoden 1943 lopulla tykkitorni numero 3 poistettiin ja korvattiin kahdella kolmiputkisella 25 millimetrin ilmatorjuntatykillä. Jäljellä oleville luokan aluksille asennettiin vuoden 1944 puolessavälissä vielä 14 yksiputkista 25 millimetrin ilmatorjuntatykkiä ylä- ja etukansille.
Aluksille asennettiin sodan kuluessa myös tutkia vuodesta 1943 alkaen. Tutkat olivat malleja 13 ja 22.
Sotakokemukset
Sodan tuomat tappiot Kagerō-luokalle olivat kovat: luokan 18 aluksesta 17 upposi. Lentokoneet upottivat kuusi, sukellusveneet neljä, viisi taistelussa muita laivoja vastaan, yksi törmäsi miinaan ja kaksi viimeistä törmäsivät miinaan ja lentokoneet viimeistelivät tuhon. Ainoastaan Yukikaze selvisi sodan loppuun asti.
Catahya-palkinto
Catahya-palkinto on kirjallisuuspalkinto, jonka ruotsalainen fantasiayhdistys Catahya myöntää vuosittain. Palkinto on jaettu vuodesta 2007, ja se myönnetään edellisen vuoden aikana julkaistusta alun perin ruotsiksi julkaistusta novellista, joka kuuluu science fictioniin, fantasia- tai kauhukirjallisuuteen. Palkintosumma on tuhat kruunua.
Alaşehir
Alaşehir on kaupunki ja piirikunta Turkin Manisan maakunnassa. Nykyinen kaupunki on historiallisen Filadelfeian paikalla. Piirikunnan asukasluku oli vuonna 2020 105 145.
Maantiede
thumb|vasen|[[Kenan Evrenin muistomerkki.]] Alaşehir sijaitsee TurkinAnatoliassa lähellä Kuzu Çayn jokea Manisan maakunnassa. Nimi Alaşehir tarkoittaa kirjavan väristä kaupunkia.
Historia
thumb|Hevoskärryt kaupungin kadulla. Antiikin ja Bysantin valtakunnan aikoihin nykyisen Alaşehirin paikalla sijaitsi Filadelfeian kaupunki. Nimensä se oli saanut perustajansa Attalos II Filadelfosin mukaan.
Suleiman ibn Kutalmiş valtasi johtamineen seldžukkeineen Fryygian seudun vuonna 1075 tai 1076. Samalla kukistui myös Filadelfeia, jonka Bysantin joukot valtasivat kuitenkin takaisin vuonna 1098. Sittemmin se muodosti tärkeän tukikohdan Bysantin tulevissa sodissa seldžukkeja vastaan. Joidenkin lähteiden mukaan vuonna 1210 kaupungin lähellä käytiin taistelu, jossa seldžukkipäällikkö Kay-Khusraw I sai surmansa keisari Theodoros I Laskarista vastaan käydyssä taistelussa. Bysanttilaiset lähteet eivät kuitenkaan tunne tapahtumaa.
Vuonna 1303 kaupunkia piirittivät Jakub I:n johtamat turkkilaiset, mutta kaupungin pelastivat katalaanien palkkasotilaat. Sitä piiritettiin vielä vuosina 1307 ja 1324. Kaupunkia ei varsinaisesti kukistettu, mutta se joutui maksamaan tribuuttia ensin Germiyanin ja myöhemmin Aydınin turkkilaisille hallitsijoille. Lopulta vuonna 1391 kaupunki kukistui viimeisenä Vähä-Aasian vapaana kreikkalaisena kaupunkina osmanisulttaani Bayezid I:n joukoille.
Vuonna 1402 sen valtasi Timur Lenk ja osmanivalta palasi seuraavan kerran Murad II:n kaudella. Kaupunki ei enää saavuttanut historiallisesti tärkeää asemaansa. Siitä tuli ensin Aydinin ja sittemmin Manisan vilayetiin kuuluneen kadan keskus. Vuonna 1890 kaupungissa asui 17 000 muslimia ja 4 000 kreikkalaista. Kreikka miehitti Alaşehirin vuonna 1919 ja se menetettiin takaisin turkkilaisille Kreikan–Turkin sodan seurauksena vuonna 1923. Kaupungista tuli sittemmin kokonaan muslimien asuttama.
Väestö
Turkin tilastokeskuksen mukaan Alaşehirin piirikunnan asukasluku oli vuonna 2020 105 145. Vuotuinen väestönkasvu oli 5 %. Vuonna 1945 asukasluku oli 45 792, joista 8 883 asui itse kaupungissa.
Tuomiosunnuntai
Tuomiosunnuntai on Suomessa ja Ruotsissa kirkkovuoden viimeinen sunnuntai. Sitä vietetään aikaisintaan 20. ja viimeistään 26. marraskuuta, viikkoa ennen ensimmäistä adventtisunnuntaita, joka aloittaa seuraavan kirkkovuoden.
Läntisissä kirkkokunnissa
Tuomiosunnuntai kirkkovuoden viimeinen sunnuntai. siis viikkoa ennen ensimmäistä adventtisunnuntaita, joka aloittaa seuraavan kirkkovuoden.
Kirkkovuoden viimeisen sunnuntain nimi vaihtelee eri kielissä ja kirkkokunnissa. Nimi "Tuomiosunnuntai" on käytössä vain Suomessa ja Ruotsissa. Katolisessa kirkossa se on Herramme Jeesuksen Kristuksen, maailman­kaikkeuden kuninkaan juhla tai lyhemmin Kristuksen kuninkuuden sunnuntai. Saksan evankelisissa kirkoissa päivän nimi on "Totensonntag" tai "Ewigkeitssonntag" ja sen viettoaihe on vainajien muisto. , kun taas viimeiseen tuomioon viittaava tuomio­sunnuntai on useimmista muista kirkko­kunnista poiketen kaksi viikkoa aikaisemmin. Virossa päivä on surnutepüha, ja se on omistettu kuolleiden muistolle.